তথ্যবিবরণী                                                                            নম্বর : ৩১৯০

**২১ আগস্টের হতাহতদের স্মরণে মস্কো বাংলাদেশ দূতাবাসে আলোচনা সভা ও দোয়া মাহফিল**

ঢাকা, ৬ ভাদ্র (২১ আগস্ট) :

 ২০০৪ সালের ২১ আগস্টে ঢাকায় ভয়াবহ গ্রেনেড হামলায় হতাহতদের স্মরণে মস্কোতে বাংলাদেশ দূতাবাসে স্মরণ সভা ও দোয়া মাহফিল অনুষ্ঠিত হয়েছে। রাষ্ট্রদূত কামরুল আহসানের সভাপতিত্বে আয়োজিত সভায় দূতাবাসের কর্মকর্তা ও কর্মচারীরা উপস্থিত ছিলেন।

 অনুষ্ঠানের শুরুতেই ২১ আগস্টে শহিদ সকলের স্মৃতির প্রতি শ্রদ্ধা জানাতে দাঁড়িয়ে এক মিনিট নীরবতা পালন করা হয় এবং দিবসটি উপলক্ষে বাংলাদেশের রাষ্ট্রপতি ও প্রধানমন্ত্রীর বাণী পাঠ করে শোনানো হয়।

 এ সময় রাষ্ট্রদূত কামরুল আহসান একুশে আগস্টের হামলার কঠোর নিন্দা জানিয়ে বলেন যে এই ঘটনা জাতীয় বিপর্যয়ের পাশাপাশি আন্তর্জাতিক পরিমণ্ডলেও বাংলাদেশের ভাবমূর্তিকে মারাত্মকভাবে ক্ষতিগ্রস্ত করে। তিনি একুশে আগস্টের হতাহতদের গভীর শ্রদ্ধার সাথে স্মরণ করে তাদের ত্যাগকে সকলের সামনে তুলে ধরার আহ্বান জানান।

 পরে ২১ আগস্ট গ্রেনেড হামলায় হতাহত-সহ ১৯৭৫ সালের ১৫ আগস্টে শাহাদতবরণকারী বঙ্গবন্ধু ও তাঁর পরিবারের সকলের আত্মার মাগফেরাত কামনা করে দোয়া করা হয়।

       #

খাদিজা/রাহাত/মোশারফ/সেলিম/২০২০/২০০০ ঘণ্টা

তথ্যবিবরণী                                                                            নম্বর : ৩১৮৯

 **চরাঞ্চলের বন্যাকবলিত মানুষের ভাগ্যোন্নয়নে নদী খনন ও বাঁধ নির্মাণ করা হবে**

 **---প্রাথমিক ও গণশিক্ষা প্রতিমন্ত্রী**

ঢাকা, ৬ ভাদ্র (২১ আগস্ট) :

 প্রাথমিক ও গণশিক্ষা প্রতিমন্ত্রী মোঃ জাকির হোসেন বলেছেন, রৌমারী, রাজিবপুর ও চিলমারী একটি প্রাকৃতিক দুর্যোগ ঝুঁকিপূর্ণ এবং নদী ভাঙন এলাকা। এ এলাকাটি সীমান্তবর্তী হওয়ায় প্রতি বছরই বর্ষা মৌসুমে ব্রহ্মপুত্র নদের পানি উপচে পড়ে নিম্ন চরাঞ্চল প্লাবিত হয় এবং অসহায় দরিদ্র মানুষ দুর্ভোগে পতিত হয়। এ সকল বন্যাপ্লাবিত চরাঞ্চলের মানুষের ভাগ্যোন্নয়ন এবং নদী ভাঙন ও ভয়াবহ বন্যার হাত থেকে স্থায়ী সমাধানের জন্য ব্রহ্মপুত্র নদ খনন করে বাঁধ নির্মাণ করা হবে। ইতোমধ্যে ব্রহ্মপুত্র নদের শাখা নদীগুলোর মুখ বন্ধ করার কাজ শুরু করা হয়েছে।

 প্রতিমন্ত্রী আজ কুড়িগ্রামের রৌমারী উপজেলার নদী খনন ও বাঁধ নির্মাণ কাজ পরিদর্শনকালে এসব কথা বলেন।

 প্রতিমন্ত্রী বলেন, ব্রহ্মপুত্র নদ খনন প্রকল্প ইতোমধ্যে একনেকে পাস হয়েছে এবং টেন্ডারের অপেক্ষায় রয়েছে। তাই এলাকার সাধারণ জনগণের দুর্ভোগ আর বেশি দিন থাকবে না, অচিরেই তাদের কষ্ট লাঘব হয়ে যাবে।

 পরিদর্শনকালে প্রতিমন্ত্রীর সাথে সরকারি ঊর্ধ্বতন কর্মকর্তাবৃন্দ, সাংবাদিক ও উপজেলা আওয়ামী লীগের নেতৃবৃন্দ উপস্থিত ছিলেন।

       #

রবীন্দ্রনাথ/রাহাত/মোশারফ/আব্বাস/২০২০/১৭১২ ঘণ্টা

Handout Number : 3188

**Ambassador Riaz Hamidullah presents**

**Credentials to the Organization for the Prohibition of Chemical Weapons**

Hague (Netherlands), 21 August:

 Bangladesh Ambassador to the Netherlands M Riaz Hamidullah presented his credentials as Permanent Representative of Bangladesh to the Organization for the Prohibition of Chemical Weapons (OPCW) to Ambassador Fernando Arias, Director-General of OPCW. Ambassador Odette Melono, Deputy Director-General of OPCW was also present during the ceremony.

#  OPCW Director-General, while welcoming Ambassador Hamidullah as the next Permanent Representative of Bangladesh to the OPCW, lauded Bangladesh’s contributions to world peace and commitment to rid the world of chemical weapons. He also touched upon different issues of mutual interest, including international cooperation for the promotion of peaceful use of chemistry.

#  Ambassador Hamidullah appreciated the leadership of Ambassador Fernando Arias as the Director-General of the Organization and suggested for OPCW to focus on economic and technological development of the Member States, particularly developing countries like Bangladesh, besides its mandate of chemical disarmament. Highlighting the scientific development in the areas of chemistry and biology, particularly, convergence of chemistry and biology and development in related technology, Ambassador Hamidullah underscored the necessity of OPCW’s active support to Bangladesh as a large emerging economy, in capacity building of the relevant institutions, education and outreach to chemical industry and students of chemical engineering, chemistry, and biochemistry at University Level. He suggested that scholarships for interns and Junior Professional Officers from the developing countries would foster geographical diversity in the Organization as also contribute to promote peaceful use of chemistry in those countries.

#

Khadiza**/**Rahat/Rafiqul/Abbas/2020/1813 Hours

তথ্যবিবরণী                                                                            নম্বর : ৩১৮৭

 **কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ৬ ভাদ্র ( ২১ আগস্ট) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ ঘণ্টায় দেশে ১২ হাজার ৯৪৩ জনের নমুনা পরীক্ষা করে ২ হাজার ৪০১ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ২ লাখ ৯০ হাজার ৩৬০ জন।

 গত ২৪ ঘণ্টায় ৩৯ জন-সহ এ পর্যন্ত ৩ হাজার ৮৬১ জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ১ লাখ ৭২ হাজার ৬১৫ জন।

#

কাদের/রাহাত/রফিকুল/আব্বাস/২০২০/১৭১২ ঘণ্টা

তথ্যবিবরণী                                                                            নম্বর : ৩১৮৬

**কোভিড-১৯ মহামারী প্রতিরোধের জন্য বাংলাদেশ-কে ভিয়েতনাম-এর মেডিক্যাল সামগ্রী উপহার**

হ্যানয় (ভিয়েতনাম), ২১ আগস্ট:

 বাংলাদেশ ও ভিয়েতনামের মধ্যে যে ঐতিহ্যগতভাবে সৌহাদ্যপূর্ণ সম্পর্ক রয়েছে, তারই নিদর্শন স্বরুপ ভিয়েতনাম সরকার কোভিড-১৯ মহামারী প্রতিরোধের জন্য বাংলাদেশে-কে মেডিক্যাল সাহায্যের হাত বাড়িয়ে দিয়েছে। ভিয়েতনাম পররাষ্ট্র মন্ত্রণালয়ে আনুষ্ঠানিকভাবে ১৪ আগষ্ট মেডিক্যাল সামগ্রীর‘Symbolic handover ceremony’ অনুষ্ঠানে ভিয়েতনামের পক্ষে উপ-পররাষ্ট্র মন্ত্রী ন্যুয়েন কুউকডাং ভিয়েতনামে বাংলাদেশের রাষ্ট্রদূত সামিনানাজ-কে হস্তান্তর করেন।

 উল্লেখ্য যে, ভিয়েতনাম সরকার ইতোমধ্যে মার্কিন যুক্তরাষ্ট্র, মার্কিন যুক্তরাজ্য, ফ্রান্স, জার্মেনী, ইটালী, সিংগাপুর, ইন্দোনেশিয়া, ভারত, অট্রেলিয়া-সহ বিভিন্নরাষ্ট্র-কে কোভিড মোকাবেলায় মেডিক্যাল সামগ্রী উপহার দেয়। ভিয়েতনাম-এর পক্ষ থেকে Personal Protection Equipment (PPE)--এর ৬৬টি বক্স এবং Surgical Facemask এর ৮০ টিবক্স বাংলাদেশ-কে দেয়া হয়। RT -Test Kit –এর বর্তমান মজুদের অভাবে (ভিয়েতনামে পূনরায় কোভিড মহামারীর প্রাদূর্ভাব হওয়ায়) প্রস্তাব থাকা সত্বেও ভিয়েতনাম তা আপাতত: সরবরাহ করতে পারেনি।

 উক্ত মেডিক্যাল সামগ্রী ১৮ই আগষ্ট ২০২০ ইউএস-বাংলা এয়ারলাইন্সের একটি বিশেষ বিমানযোগে ঢাকায় পৌঁছায়। পররাষ্ট্র মন্ত্রণালয় বিমানবন্দর থেকে বাংলাদেশ সরকারের পক্ষে ভিয়েতনাম সরকারের উক্ত উপহার মেডিক্যাল সামগ্রী গ্রহণ করে।

#

সামিনা/মামুন/সুবর্ণা/শামীম/২০২০/১৪৫৭ ঘণ্টা

তথ্যবিবরণী                                                                      নম্বর : ৩১৮৫

**জাপানে একুশে আগস্ট গ্রেনেড হামলার শহীদদের স্মরণ**

টোকিও (জাপান), ২১ আগস্ট:

 ২০০৪ সালের একুশে আগস্ট ঢাকার বঙ্গবন্ধু এভিনিউয়ে বাংলাদেশ আওয়ামী লীগের সভায় নারকীয় গ্রেনেড হামলায় শাহাদত বরণকারী সকল শহীদ ও সেই বিভীষিকাময় স্মৃতি নিয়ে আজো যারা বেঁচে আছে তাঁদের সকলকে বিনম্র শ্রদ্ধায় স্মরণ করেছে বাংলাদেশ দূতাবাস, টোকিও, জাপান।

 আজ শুক্রবার বিকালে দূতাবাসের বঙ্গবন্ধু মিলনায়তনে সাবেক রাষ্ট্রপতি মো. জিল্লুর রহমানের সহধর্মিণী ও মহিলা আওয়ামী লীগের নেত্রী বেগম আইভি রহমানসহ নিহত ২৪ জন শহীদদের স্মৃতির প্রতি শ্রদ্ধা জানিয়ে এক মিনিট নিরবতা পালন ও বিদেহী আত্মার মাগফেরাত কামনা করে বিশেষ দোয়া ও মোনাজাত করা হয়। এছাড়া সেদিনের বীভৎস রাজনৈতিক হত্যাযজ্ঞে প্রধানমন্ত্রী শেখ হাসিনাসহ সৌভাগ্যক্রমে বেঁচে যাওয়া কিন্তু আহত প্রায় পাঁচ শতাধিক নেতাকর্মীর সুস্থতা ও আরোগ্য লাভের জন্যও দোয়া করা হয়। এছাড়া অনুষ্ঠানে দিবসটি উপলক্ষে রাষ্ট্রপতি ও প্রধানমন্ত্রী কর্তৃক প্রদত্ত বাণী পাঠ করেন দূতাবাসের মিনিস্টার এবং দূতালয় প্রধান ড. জিয়াউল আবেদীন এবং কমার্শিয়াল কাউন্সেলর ড. আরিফুল হক।

 পরে এক আলোচনায় চার্জ দ্যা অ্যাফেয়ার্স ড. শাহিদা আকতার বলেন, ১৯৭৫ সালের ১৫ আগস্ট স্বাধীনতা বিরোধী শক্তি বঙ্গবন্ধু শেখ মুজিবুর রহমানসহ তাঁর পরিবারকে হত্যা করে, এরই ধারাবাহিকতায় একই বছর ৩রা নভেম্বর জেলখানায় অন্তরিন থাকা অবস্থায় জাতীয় চার নেতাকে হত্যা করেও ক্ষান্ত হয়নি। তিনি আরো বলেন, বর্তমান প্রধানমন্ত্রী সেদিন ছিলেন বিরোধী দলীয় নেতা যার অবস্থান সবসময় সন্ত্রাস, জঙ্গি কার্যক্রম ও দুর্নীতির বিরুদ্ধে এবং বাংলার গরিবদুঃখী, মেহনতি মানুষের পক্ষে। গণতন্ত্রের মানসকন্যা শেখ হাসিনাকে নিশ্চিহ্ন করার ঘৃণ্য প্রয়াস নিয়ে এবং স্বৈরশাসন প্রতিষ্ঠার লক্ষ্য নিয়ে সেদিন ঘাতক চক্র এই নির্মম ও নির্লজ্জ হত্যাযজ্ঞ চালিয়েছিলো। দেশ ও গণতন্ত্র বিরোধী সকল ষড়যন্ত্রের বিরুদ্ধে সকলকে সজাগ, সচেতন ও সোচ্চার থাকার আহ্বান জানান চার্জ দ্যা অ্যাফেয়ার্স ড. শাহিদা আকতার।

 অনুষ্ঠানে দূতাবাসের কর্মকর্তা-কর্মচারীগণ উপস্থিত ছিলেন।

#

শিপলু/মামুন/সুবর্ণা/শামীম/২০২০/১৪৪৩ ঘণ্টা